title: Ya !
text: Ma klasker sterioù all ar ger Ya n'eus nemet sellout ouzh ar pennad Ya.
  
  Ya ! zo ur gazetenn vrezhonek sizhuniek.
  
  He neuz
  Ar gazetenn vrezhonek sizhuniek nemeti war baper eo. Krouet e voe e miz Mae 2005 gant an ti-embann brezhonek Keit Vimp Bev, staliet e Laz (Bro-Gerne - Penn-ar-Bed). A-vent eo gant Le Télégramme, met 12 pajennad hepken zo enni. Ur bajenn a-bezh a zo e gallaoueg e pep niverenn abaoe miz Gwengolo 2022.
  
  Ar renerez
  Renerez an embann eo Laurence Lavrand, a zo kenbrezidantez an ti-embann ivez (gant Gégé Gwenn).
  
  Skrivagnerez eo Laurence Lavrand.
  
  An danvez
  En daouzek pajenn e kaver pennadoù a bep seurt : politikerezh, diorren ar brezhoneg, diduamant, skiantoù, kronikennoù, sportoù, deiziataer (gouelioù, programmoù skinwel, darvoudoù sevenadurel). 
  Er bajenn ziwezhañ e vez kavet an talbenn "Un emgav gant..." a-us d'ur pennad-kaoz gant un den, brezhoneger·ez. 
  Renevezet eo bet ar vaketenn e-barzh an niverenn 900 e miz Gwengolo 2022.
  
  Skipailh
   Renerez an embann : Laurence Lavrand
   Kenurzhier / Maketenner : Nikolaz Gourvenneg
  
  Bouetet e vez ar gazetenn gant kenlabourerien a-youl vat a gas pennadoù ingal (Yann Yeun ar Gov, Maguy Kerisit, Fabien Lecuyer, Fanny Chauffin, Yann Gerven, Paol Mingant, Gégé Gwenn).
  
  Titouroù teknikel
   Niver ar goumananterien (Meurzh 2022) : 1 100 + 150 koumanantet d'ar stumm niverel
   Priz ar c'houmanant (Meurzh 2022) : 6 euro/miz pe chekenn 80 euro/bloaz pe 2,5 euro/miz evit ar stumm niverel
   Ti-moullañ : Le Telegramme e Montroulez
  
  Chomlec'h
  Ya ! 
  Keit vimp bev F29520 Laz 
  Pellgomz : 02 98 26 87 12 
  Postel : darempred@ya.bzh 
  Lec'hienn : www.ya.bzh 
  
  Kelaouennoù brezhonek
  Kelaouennoù Breizh
  Sizhuniegoù Breizh